[ca] El guitarró valencià és un instrument de corda polsada amb cinc cordes, provinent, segurament, de la guitarra barroca de cinc ordres. No obstant això, desconeixem bastant sobre el seu origen, ja que no hi ha pràcticament res escrit sobre ell. La falta de bibliografia ens obliga a anar amb peus de plom en allò que hi investiguem i a haver de conjecturar sobre certs aspectes històrics relacionats amb l'instrument. Està molt arrelat en la nostra cultura tradicional i forma part del corpus d'instruments de la música tradicional valenciana. A més, té un paper ben destacat dintre de l'acompanyament d'una joia musical valenciana com és el cant d'estil, on el guitarró fa el paper de director de tot el conjunt, perquè dona entrades, marca el ritme i improvisa melodies mitjançant les quals estableix un diàleg amb el cantador. A través del mètode etnològic hem fet una recopilació de les tècniques i les formes de tocar-lo (aquelles que li són pròpies), ja que en moltes ocasions la gent el considera com una simple guitarra xicoteta, quan en realitat és un instrument amb una personalitat i una tècnica interpretativa pròpies, diferents de la tècnica guitarrística en sí. Amb aquest propòsit hem entrevistat a guitarroners antics, a d'altres en actiu i sobretot hem partit de la nostra pròpia experiència com a sonador d'aquest instrument. A partir d'aquesta recopilació fem la nostra proposta d'una metodologia per a l'ensenyament del guitarró basada en totes aquestes tècniques ancestrals. Però també, en un intent de buscar com donar un pas endavant en la manera de tocar el guitarró, hem consultat altres fonts: el mètode de timple canari. Aquest instrument, que en les últimes dècades ha experimentat un gran progrés, pot ser un espill on mirar-nos per a buscar la nostra pròpia evolució.

[en] The valencian guitarró is a plucked string instrument with five strings. It probably derives from the baroque guitar of five orders. However, its origins are not clear since there is not written information about it. The lack of bibliography makes necessary to be careful about the investigations and some historical aspects about his instruments must be deduced. It is deep-rooted in our traditional culture and it is parts of the main instruments in the Valencian traditional music. Moreover, it plays a leading role in the musical accompaniment of the Cant d'estil (the Valencian traditional song), a jewel of valencian heritage. The guitarró points the rest of the instruments when to start, sets the rhythm and improvises melodies to establish a dialogue with the singer. Through the ethnological method we have compiled different techniques and ways to play this instrument. Sometimes it considered a "small guitar", but, in fact it is an instrument with its own personality and techniques that clearly distinguish it from the traditional guitar. During this investigation we have interviewed some guitarró's producers and considered our own experience as players. This information is the starting point to propose a methodology for its teaching. We have also checked other sources, such as the canary timple, with the intention to step forward. This instrument, has gone through a great progress during the last decades, so it may be an example for the valencian guitarró to evolve.